Аллаһ Тәғәлә Ҡөръән китабында «Бәҡара» сүрәһендә: «Әҙәмгә Раббыбыҙ донъялағы барлыҡ нәмәләрҙе исемдәренә тиклем белдерҙе», тиелгән. Ҡәләм яһап уҡыу-яҙыу ғилеме булдырҙы. «Ғәләҡ» сүрәһендә: «Уҡы, Раббың — хөрмәтлелер, бөтә заттан да олуғтыр, Ул шундайын заттыр: һине ҡәләм менән яҙыу яҙып, белем алырға һәм әҙәм белмәгән нәмәләрҙе өйрәнергә ҡушты», тип әйтелә. Бына шундай өҫтөнлөктәр биреп, шул тәбиғәткә хужа ҡылды, хәлифә-хаким итте һәм әҙәм дәрәжәһе менән йәшәргә ҡушты.